פלזמה עשירה בטסיות

הזרקת פלזמה עשירה בטסיות ליד
פלזמה עשירה בטסיות (באנגלית: Platelet-rich plasma ובקיצור PRP) היא תרכיז של פלזמה עשירה בטסיות שמקורו בדם שעבר סירכוז והופרדו ממנו תאי הדם האדומים.

למרות הפופולריות הרבה של השימוש בפלזמה עשירה בטסיות והשימוש הגובר בהן לטיפול במצבים רפואיים מגוונים, הראיות ליעילותה היו מעורבות, כאשר נמצאה יעילות במצבים מסוימים ואי-יעילות באחרים<ref></ref>.

==שימוש==
תרכיז הפלזמה עשיר בטסיות דם המפרישות גורמי גדילה כחלק מתפקודן ומעודדות אנגיוגנזה, חלוקת תאים וריפוי. הזרקתו לאזור מסוים מגבירה מקומית את כמות גורמי הגדילה ומשפרת את תהליכי הריפוי. נעשה שימוש בפלסמה העשירה בטסיות כרפואה טבעית המסייעת לגוף להילחם בתהליך דלקתי, סיוע בריפוי והתחדשות של רקמות רכות כגון גידים ורצועות, הגנה על הסחוס מפני שחיקה, ולשיפור תנועתיות והפחתת כאב.

בתחום רפואת הספורט והאורתופדיה, טיפול ב-PRP הוכיח את יעילותו במגוון מצבים: בטיפול במרפק טניס (דלקת גידים במרפק), הטיפול הפחית כאב והגביר תפקוד באופן משמעותי<ref></ref>. מחקרים הראו קשר ברור בין ריכוז הטסיות וגורמי הריפוי להצלחת הטיפול<ref></ref>, כאשר מטופלים מדווחים על תוצאות טובות יותר בהשוואה לשיטות טיפול אחרות<ref></ref>. במספר מטא-אנליזות נמצא כי טיפול במרפק טניס באמצעות זריקות PRP עדיף על זריקות קורטיזון<ref></ref> ובעל תוצאות דומות או זהות לניתוח<ref></ref>.

כטיפול בקרע במסובבי הכתף (קרע שרוול מסובב), זריקות PRP נמצאו כיעילות במיוחד עבור קרעים חלקיים. גם כאן זריקות PRP הראו יתרון על פני זריקות קורטיזון, במיוחד כשבוחנים תוצאות לטווח ארוך<ref></ref>.

בתחום האוסטיאוארתריטיס, במיוחד של הברך, ישנן ראיות התומכות בשימוש ב-PRP<ref></ref>. מחקרים מצביעים על כך שהטיפול בזריקות PRP עשוי להיות יעיל יותר מטיפולים מקובלים כמו חומצה היאלורונית, להפחתת כאב ושיפור תפקוד<ref></ref>.

מחקרים נוספים נערכים כדי לבסס את יעילותו של הטיפול ב-PRP במגוון רחב יותר של מצבים אורתופדיים, כולל טיפול בפציעות רצועות, שרירים ומפרקים שונים.

בתחום הרפואה האסתטית ואנטי אייג'ינג: טיפול בפלזמה עשירה בטסיות הוא הליך מינימלי פולשני שמשמש ברפואה אסתטית להסרת קמטים, הצערת העור, שיפור כתמים, ונשירת שיער. תמיסת PRP מרוכזת מוזרקת לאזור הטיפול כדי לכוון לתאים ורקמות פגועים. גורמי הצמיחה והחלבונים ב-PRP מסייעים בחידוש העור, ושיפור מצב הקרקפת מעודד צמיחת שיער. מחקרים דיווחו כי PRP מועיל לאלופציה אראטה<ref></ref> ואלופציה אנדרוגנטית ויכול לשמש כחלופה למינוקסידיל או פינסטריד<ref></ref>. סקירה דיווחה כי הוא משפר את צפיפות השיער ועוביו בשני המינים<ref></ref>.

בתחום רפואת השיניים, PRP משמש לשיפור הריפוי בניתוחי שיניים ופה, כולל עקירות, ניתוחי חניכיים, הרמת סינוסים בהשתלת שיניים וטיפול בנמק עצם הלסת<ref></ref>.

ברבייה מסייעת, PRP משפר קליטת רירית הרחם ומעבה אותה<ref></ref>, ונחקר לטיפול בתסמונת אשרמן<ref></ref> וקידום התחדשות רקמת השחלה.

לגבי כיבי רגל סוכרתית, PRP מראה השפעה חיובית על גודל הכיבים וזמן הריפוי ומגביר משמעותית את קצב הריפוי בהשוואה לטיפולים מסורתיים<ref></ref>.

==אופן הטיפול==
שואבים דם מהמטופל בדומה לתהליך של בדיקת דם רגילה. הדם מועבר באופן סטרילי למכשיר צנטריפוגה. לאחר כרבע שעה של סיבוב המבחנה בצנטריפוגה, מבצעים שאיבה בררנית באמצעות מזרק של שכבת הטסיות מהדגימה, את תרכיז הפלזמה והוא מוזרק לאזור המבוקש. במקרים מסוימים משתמשים באולטרסאונד לצורך דיוק.

==הוריות נגד, לשימוש בפלזמה עשירה בטסיות==
במקרה של זיהום, ספירת טסיות לא תקינה, טיפול מערכתי בסטרואידים וטיפול בנוגדי קרישה.

== רשימת הערות שוליים ==

==קישורים חיצוניים==

קטגוריה:טיפולים רפואיים
קטגוריה:מערכת הדם